L'article 8.2 del Decret 284/2011, d'1 de març, d'ordenació general de la formació professional inicial, preveu, entre d'altres continguts, els serveis d'assessorament que permeten identificar i seguir l'itinerari formatiu adient a cada persona.
D'altra banda, l'article 36 de la mateixa norma, preveu el procediment de reconeixement acadèmic dels aprenentatges adquirits per les persones adultes en activitats d'ensenyament no reglat, en l'experiència laboral, o en activitats socials, en relació amb els cicles formatius de grau mitjà o superior, i els seus efectes.
Analitzats els costos d'aquests serveis per a l'Administració, es considera convenient establir una aportació econòmica a càrrec de les persones que els utilitzen.
Per això, d'acord amb el que estableix el capítol III del títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny; a proposta de la Direcció de Serveis, i d'acord amb els informes favorables de la Intervenció delegada i de l'Assessoria Jurídica del Departament d'Economia i Coneixement,
1.1 Es crea el preu públic pel servei d'assessorament en la formació professional inicial, dut a terme en el centre educatiu Escola de Sobreestants d'Obres Públiques dependent del Departament de Territori i Sostenibilitat.
1.2 Es crea el preu públic per la inscripció en el procediment de reconeixement acadèmic dels aprenentatges adquirits en activitats d'ensenyament no reglat, en l'experiència laboral, o en activitats socials, en relació amb els cicles formatius en grau mitjà o superior, impartits en el centre educatiu Escola de Sobreestants d'Obres Públiques dependent del Departament de Territori i Sostenibilitat, derivats de la Llei orgànica 2/2006, de 3 de maig, d'educació (LOE), o bé de la Llei orgànica 1/1990, de 3 d'octubre, d'ordenació general del sistema educatiu (LOGSE).
2.1 L'import del preu públic del servei d'assessorament en la formació professional inicial dut a terme en el centre educatiu Escola de Sobreestants d'Obres Públiques dependent del Departament de Territori i Sostenibilitat, és a partir del curs acadèmic 2012-2013, de 60,00 euros.
2.2 L'import del preu públic per la inscripció en el procediment de reconeixement acadèmic dels aprenentatges adquirits en activitats d'ensenyament no reglat, en l'experiència laboral, o en activitats socials, en relació amb els cicles formatius de grau mitjà o superior, impartits en el centre educatiu Escola de Sobreestants d'Obres Públiques dependent del Departament de Territori i Sostenibilitat, és a partir del curs acadèmic 2013-2014 el següent:
Per crèdit dels títols LOGSE: 40,00 euros.
Per unitat formativa dels títols LOE: 18,00 euros.
Els preus públics creats per aquesta Ordre són exigibles abans d'iniciar-se la prestació del servei.
4.1 Als preus públics creats als apartats 1 i 2 de l'article 1 se'ls apliquen les exempcions i bonificacions que estableix aquest article.
Les persones membres de famílies nombroses classificades en la categoria general i les persones membres de famílies monoparentals, tenen una bonificació del 50% dels imports dels preus públics, sense que ambdues bonificacions siguin acumulables.
4.4 Els centres apliquen les bonificacions i exempcions previstes en aquest article amb la justificació documental prèvia.
Les quantitats obtingudes en el marc d'aquesta Ordre s'han d'ingressar al compte corrent del centre i han de ser gestionades pel centre, en el marc del que preveuen els capítols II i III del títol VII de la Llei 12/2009, del 10 de juliol, d'educació.